23. september

23. september on Gregoriuse kalendri 266. (liigaastal 267.) päev. Juliuse kalendri järgi 10. september (1901–2099). Aasta lõpuni on jäänud 99 päeva.

 Sündmused 
Eestis
 1638 – Tartus immatrikuleeriti ooberst Mattias Forbesi neli poega, kellest noorim, 8-aastane Laurentius Johannes Forbuss, on Tartu Ülikooli kõigi aegade noorim üliõpilane.Arvo Tering. Album academicum der Universität Dorpat (Tartu) 1632–1710. Tallinn, Valgus, 1984. Nr. 303, lk. 181.
 1912 – asutati spordiklubi Viljandi Tulevik.
 1939 – algas 1. oktoobrini kestnud Kodanliku Õhukaitse Nädal.
 1940 – Tallinna Reaalkooli ees võeti maha Vabadussõjas langenud õpilaste ja õpetajate mälestussammas.
 1940 – Narva jõe idakaldal asuvas Dolgaja Niva külas rajati esimene kolhoos "Krasnaja Niva".
 1944 – Teine maailmasõda: Punaarmee vallutas Pärnu ja Viljandi.
 1982 – Eestit külastasid kahepäevase visiidiga India peaminister Indira Gandhi ja tema poeg Rajiv Gandhi.
 1991 – Siim Kallas sai Eesti Panga presidendiks.

Maailmas
 1122 – sõlmiti Wormsi konkordaat, lepe, mis tasandas investituuritüli.
 1773 – James Cook märkas esimest saart Cooki saarestikust (Manuae kaksiksaar).
 1814 – algas Viini kongress.
 1846 – Johann Gottfried Galle avastas Neptuuni Urbain Le Verrier' poolt välja arvutatud asukohalt.
 1862 – Otto von Bismarck sai Preisimaa peaministriks.
 1889 – Fusajiro Yamauchi asutas Kyōtos Hanafuda mängukaartide tootmiseks ettevõtte Nintendo.
 1905 – Rootsi ja Norra sõlmisid Karlstadi lepingu, millega nende personaalunioon lõppes.
 1909 – ajalehes Le Gaulois ilmus prantsuse ajakirjaniku ja kirjaniku Gaston Leroux' järjeromaani "Le Fantôme de l'Opéra" ("Ooperikummitus") esimene osa.
 1921 – Berliinis toimunud Saksa autonäitusel esitleti esimest aerodünaamilise kujuga autot – Rumpler-Tropfenwagenit.
 1930 – sakslane Johannes Ostermeier patentis Ameerika Ühendriikides välklambi pirni.
 1932 – Al-Ḩijāzi ja Najdi kuningriik said uueks ühiseks nimeks Saudi Araabia Kuningriik.
 1973 – Argentina presidendiks valiti Juan Perón ja asepresidendiks tema abikaasa Maria Estela Perón.
 2002 – ilmus veebibrauser Phoenix, Mozilla Firefoxi eelväljalase.
 2008 – Soomes Kauhajoki koolitulistamises hukkus 11 inimest.

 Sündinud 

63 eKr – Augustus, Vana-Rooma keiser
 1214 – Hubilai, mongoli väepealik, Hiina keiser
 1819 – Hippolyte Fizeau, prantsuse füüsik
 1851 – Karl August Hermann, eesti helilooja, keeleteadlane ja entsüklopedist
 1865 – Suzanne Valadon, prantsuse maalikunstnik
 1883 – Walther Freymann, Eesti filosoof
 1883 – Grigori Zinovjev, Venemaa kommunistlik revolutsionäär ning Nõukogude Venemaa ja Nõukogude Liidu riigitegelane
 1890 – Friedrich Paulus, Saksamaa sõjaväelane
 1896 – Karl Aben, eesti keeleteadlane ja tõlkija
 1901 – Jaroslav Seifert, tšehhi kirjanik
 1910 – Aino Järvesoo, eesti filantroop
 1916 – Aldo Moro, Itaalia poliitik
 1922 – Heino Kersna, eesti raamatukunstnik
 1923 – Vello Helk, eesti ajaloolane
 1924 – Heinrich Schultz, eesti kultuuritöötaja
 1930 – Ray Charles, ameerika muusik
 1933 – Aksel Küngas, eesti näitleja
 1934 – Per Olov Enquist, rootsi kirjanik
 1936 – Edvard Radzinski, vene näitekirjanik ja biograaf
 1938 – Romy Schneider, filminäitleja
 1939 – Janusz Gajos, poola näitleja
 1943 – Julio Iglesias, hispaania laulja
 1945 – Igor Ivanov, Nõukogude Liidu ja Venemaa diplomaat ning Venemaa poliitik
 1949 – Urmas Eslon, eesti ajakirjanik
 1949 – Bruce Springsteen, USA rokkmuusik
 1955 – Egon Nuter, eesti näitleja
 1956 – Mait Riisman, eesti veepallur
 1962 – Kauksi Ülle, võru kirjanik

 Surnud 

1241 – Snorri Sturluson, Islandi luuletaja ja poliitik
1889 – Wilkie Collins, inglise kirjanik
1896 – Ivar Aasen, Norra keelemees ja luuletaja
1939 – Sigmund Freud, Austria psühhiaater ja mõtleja
1973 – Pablo Neruda, Tšiili luuletaja, Nobeli kirjandusauhind 1971
1992 – Ivar Ivask, eesti luuletaja ja kirjandusteadlane
2007 – Väinö Kirstinä, soome kirjanik
2012 – Pavel Gratšov, Nõukogude Liidu ja Venemaa sõjaväelane, Venemaa poliitik
2019 – Aivar Rehe, eesti pangandustegelane
2020 – Juliette Gréco, prantsuse laulja ja näitleja
2020 – Toomas Frey, eesti ökoloog, geobotaanik ja metsateadlane
2025 – Claudia Cardinale, itaalia filminäitleja

 Pühad 
 Saudi Araabia rahvuspüha

 Ilmarekordid 
Tallinna maksimumtemperatuur +22,9 °C (2006)

 Viited 

September 23